KOMMISSIONENS FORORDNING (EF) Nr. 641/97 af 14. april 1997 om ændring af forordning (EF) nr. 1249/96 om gennemførelsesbestemmelser til Rådets forordning (EØF) nr. 1766/92 for så vidt angår importtold for told

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 10, stk. 4, og

ud fra følgende betragtninger:

Ved Kommissionens forordning (EF) nr. 1249/96 (3) blev der fastsat bestemmelser om indførsel af korn til Fællesskabet;

erfaringerne med anvendelsen af bestemmelserne i forordning (EF) nr. 1249/96 viser, at bestemmelserne om indførsel af glasset majs bør tilpasses; tilpasningerne vedrører især de administrative aspekter af toldkontrollen af indførslen af glasset majs og nedsættelsen af den told, der skal betales; forordning (EF) nr. 1249/96 bør derfor ændres;

Forvaltningskomitéen for Korn har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I forordning (EF) nr. 1249/96 foretages følgende ændringer:

1) Artikel 2, stk. 5, affattes således:

»5. Importøren kan nyde godt af en fast nedsættelse af importtolden:

- på 14 ECU/ton for indførsler af blød hvede af høj standardkvalitet

- på 8 ECU/ton for indførsler af maltbyg

- på 14 ECU/ton for indførsler af glasset majs af en kvalitet, der svarer til specifikationerne i bilag I.

Denne nedsættelse er betinget af:

a) at ansøgeren i rubrik 20 i importlicensen har anført det forarbejdede produkt, der skal fremstilles af det korn, som skal indføres

b) at importøren ved ansøgningen om importlicens skriftligt forpligter sig til, at hele den vare, der skal indføres, forarbejdes i overensstemmelse med påtegningerne i licensens rubrik 20 senest seks måneder efter antagelsen af angivelsen til overgang til fri omsætning. Importøren angiver det sted, hvor forarbejdningen skal finde sted, ved at anføre:

- enten navnet på en forarbejdningsvirksomhed og medlemsstaten

- eller højst fem forskellige forarbejdningsfabrikker.

Når varerne forsendes til forarbejdning, skal der inden forsendelsen og på toldstedet udfærdiges et kontroleksemplar T5 efter bestemmelserne i Kommissionens forordning (EØF) nr. 2454/93 (1). Den i litra a) omhandlede oplysning, fabrikken og forarbejdningsstedet anføres i rubrik 104 i dokument T5

c) at importøren ved ansøgningen om importlicens over for det kompetente organ stiller en sikkerhed på 14 ECU/ton for blød hvede og glasset majs og 8 ECU/ton for byg. Hvis tolden for det pågældende produkt på dagen for afslutning af importtoldformaliteterne er lavere end 14 ECU/ton for blød hvede eller glasset majs og 8 ECU/ton for byg, er sikkerheden lig med den pågældende told.

Sikkerheden frigives, når den erhvervsdrivende fremlægger bevis for, at den endelige anvendelse berettiger til, at der er lagt en kvalitetspræmie oven i prisen på den i litra a) nævnte råvare. Beviset skal, i givet fald ved hjælp af kontroleksemplar T5, på tilfredsstillende vis for de kompetente myndigheder i importmedlemsstaten vise, at alle de indførte produkter er blevet forarbejdet til det litra a) angivne produkt.

Forarbejdningen anses at have fundet sted inden for den i litra b) omhandlede frist:

- for blød hvede - når det i litra a) omhandlede produkt er fremstillet:

- enten i en eller flere fabrikker, der tilhører virksomheden og er beliggende i medlemsstaten

- eller i den eller de i litra b) omhandlede forarbejdningsfabrikker

- for maltbyg - når byggen har været lagt i blød, og

- for glasset majs - når majsen er blevet forarbejdet med henblik på fremstilling af et produkt henhørende under KN-kode 1904 10 10 eller 1103 03.«

2) Bilag I affattes som angivet i bilag I til nærværende forordning.

3) Som artikel 2a indsættes:

»Artikel 2a

1. For så vidt angår indførsel til Fællesskabet af glasset majs henhørende under KN-kode 1005 90 00, for hvilken der er ydet en fast nedsættelse på 8 ECU/ton, og ansøgningen om importlicens blev indgivet mellem den 1. juli 1996 og datoen for ikrafttrædelsen af denne forordning, refunderes, hvis importøren eller dennes befuldmægtigede ansøger herom, forskellen mellem den importtold, der blev betalt for de faktisk indførte mængder, og den told, der skulle betales, hvis der var anvendt en fast nedsættelse af importtolden på 14 ECU/ton.

2. Efter anmodning herom udsteder myndighederne i den medlemsstat, der udstedte importlicensen, en attest (jf. model i bilag III) med angivelse af den mængde, for hvilken den i stk. 1 omhandlede delvise refusion af tolden kan foretages i henhold til artikel 880 i forordning (EØF) nr. 2454/93.

3. På grundlag af den i stk. 2 omhandlede attest og beviset for den i artikel 2, stk. 5, litra c), omhandlede særlige endelige anvendelse skal ansøgningerne om refusion indgives senest 30 dage efter datoen for ikrafttrædelsen af denne forordning. Ansøgningerne om refusion skal ledsages af importlicensen, den i stk. 2 omhandlede attest og angivelsen for overgang til fri omsætning for den pågældende indførsel.«

4) Bilag II til denne forordning indsættes som bilag III.

5) Artikel 6, stk. 1, første afsnit, affattes således:

»1. For hård hvede og blød hvede af høj eller middel standardkvalitet og for glasset majs udtager toldstedet i den medlemsstat, hvor produkterne overgår til fri omsætning, for hver indførsel repræsentative prøver efter bestemmelserne i bilaget til Kommissionens direktiv 76/371/EØF (2).

Prøverne udtages:

- for så vidt angår blød hvede af høj eller middel standardkvalitet, for at analysere proteinindholdet, rumvægten og indholdet af urenheder (Schwartzbesatz) som defineret i Rådets forordning (EØF) nr. 2731/75 (3)

- for så vidt angår hård hvede, for at analysere rumvægten, indholdet af urenheder (Schwartzbesatz) og indholdet af glassede kerner

- for så vidt angår glasset majs, for at bestemme flotationstallet, rumvægten og indholdet af glassede kerner.

Når Kommissionen officielt har anerkendt et kvalitetscertifikat for blød hvede, hård hvede eller glasset majs, der er attesteret og udstedt af varens oprindelsesmedlemsstat, tages disse prøver dog ikke, og analyserne gennemføres kun som kontrol af den attesterede kvalitet på et tilstrækkelig repræsentativt antal indførte partier.

I henhold til de principper om administrativt samarbejde, der er fastsat i artikel 63, 64 og 65 i forordning (EØF) nr. 2454/93, anerkender Kommissionen officielt de certifikater, der udstedes af det argentinske organ Servicio Nacional de Sanidad y Calidad Agroalimentaria (SENASA). Når de analyseparametre, der er anført på det af SENASA udstedte certifikat, stemmer overens med de minimumskvalitetskrav, der er beskrevet i bilag I, udtages der prøver af mindst 3 % af de ladninger, der indføres i hver lossehavn og for hvert høstår. En model af det kvalitetscertifikat, som SENASA udsteder, er vist i bilag IV. En gengivelse af det stempel og de underskrifter, som den argentinske regering har godkendt, offentliggøres i De Europæiske Fællesskabers Tidende, serie C.«

6) Bilag III til denne forordning indsættes som bilag IV.

7) Artikel 6, stk. 2, affattes således:

»2. Referencemetoderne for de i stk. 1 omhandlede analyser er beskrevet i Kommissionens forordning (EØF) nr. 1908/84 (1) og (EØF) nr. 2731/75.

Glasset majs er kerner af majs af arten Zea mays indurata, hvis frøhvide er glasset (hård eller hornet). Kernerne er generelt orange eller røde. Den øvre del (i modsætning til frøkernen) eller kronen er spaltefri.

Glassede majskerner defineres som kerner, der opfylder to kriterier:

- kronen er spaltfri, og

- ved et længdesnit har frøhviden en melagtig midterdel, der er helt omgivet af en hornet del. Den hornede del skal udgøre størstedelen af snittets samlede overflade.

Andelen af glassede majskerner bestemmes ved optælling i en repræsentativ prøve på 100 kerner af antallet af kerner, der opfylder ovenstående kriterier.

Referencemetoden til bestemmelse af flotationstallet er defineret i bilag V.«

8) Bilag IV til denne forordning indsættes som bilag V.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. april 1997.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 161 af 29. 6. 1996, s. 125.

BILAG I

»BILAG I

>TABELPOSITION>

>TABELPOSITION>

BILAG II

>START GRAFIK>

»BILAG III

ATTEST FOR REFUSION AF TOLD, JF. ARTIKEL 2a

Referenceimportlicens nr.:

Indehaver (navn, fuldstændig adresse og medlemsstat):

Dellicens udstedt af (organets navn og adresse):

Rettigheder overført til (navn, fuldstændig adresse og medlemsstat): Den mængde, for hvilken importtolden ønskes refunderet, jf. forordning (EF) nr. 1249/96 (mængde i kg):

(Dato og underskrift)«.

>SLUT GRAFIK>

BILAG III

>START GRAFIK>

»BILAG IV

KVALITETSCERTIFIKAT UDSTEDT AF »SENASA«, SOM DEN ARGENTINSKE REGERING HAR GODKENDT, JF. ARTIKEL 6, STK. 1

REPÚBLICA ARGENTINA

SECRETARÍA DE AGRICULTURA, GANADERÍA, PESCA Y ALIMENTACIÓN

SECRETARY OF AGRICULTURE, LIVESTOCK, FISHERIES AND FOOD

SERVICIO NACIONAL DE SANIDAD Y CALIDAD AGROALIMENTARIA (SENASA)

NATIONAL AGRIFOOD HEALTH AND QUALITY SERVICE

CERTIFICADO DE CALIDAD DE MAÍZ FLINT O PLATA CON DESTINO A LA UNIÓN EUROPEA

QUALITY CERTIFICATE OF FLINT MAIZE OR PLATA MAIZE TO EUROPEAN UNION

MAÍZ FLINT

Grano Cosecha Certificado nr. Grain Crop Certificate

Exportador

Shipper or Seller

Embarcó en el Puerto de el Loaded at the Port of on

En el vapor Bandera Vessel Flag

Bodega Con destino a Hold Destination

Granel kg

In bulk

Peso total en kilogramos Total weight Embolsado kg

In bags

Calidad

(quality)

* Granos de Maíz Flint (%):

* Peso hectolítrico (kg/hl):

* Test de flotación (%):

Definición

(definition)

Maíz flint o maíz plata son los granos de la especie Zea mays que presentan endosperma predominantemente vítreo (textura dura o córnea) con escasa zona almidonosa, generalmente de color colorado y/o anaranjado, sin hendidura en la parte superior o corona.

OBSERVACIONES

REMARQUES

Los datos de calidad (grado) se refieren a la mercadería en conjunto, y no necesariamente a los parciales que de él se extraigan.

The data quality (grade) refers to the grain as a whole, and not necessarily to the sublote obtained therefrom.

Cualquier raspadura, enmienda o agregado invalida este documento.

Any erasure, correction or addendum tenders this document null and void.

FIRMA Y SELLO SIGNATURE AND SEAL FIRMA Y SELLO

SIGNATURE AND SEAL« >SLUT GRAFIK>

BILAG IV

»BILAG V

REFERENCEMETODE TIL BESTEMMELSE AF FLOTATIONSTALLET, JF. ARTIKEL 6, STK. 2

En vandig opløsning af natriumnitrat med en rumvægt på 1,25 forberedes og opbevares ved 35 °C.

100 majskerner, der er udtaget af en repræsentativ prøve, hvis vandindhold ikke overstiger 14,5 %, hældes i opløsningen.

Opløsningen rystes i 5 minutter, med intervaller på 30 sekunder, for at fjerne luftbobler.

Flydende kerner adskilles fra nedsænkede kerner og tælles.

Flotationstallet beregnes således:

Flotationstal for prøven = >NUM>antal flydende kerner >DEN>antal nedsænkede kerner × 100Forsøget gennemføres fem gange.

Flotationstallet er det aritmetiske gennemsnit af flotationstallene for de fem forsøg, idet der ses bort fra de to yderværdier.«